gu en it en en en en en en en en en en en it hu la en en gu en gu gu gu gu gu gu gu gu gu gu en en en en en en en en en ne en en gu en gu gu en gu en gu en gu en en en en fa en en en en en en en gu gu gu gu gu en en en en en en en en en en en en en en en en en en en en en en en az gu en gu gu gu gu gu gu gu gu gu gu en gu en es en fa es en en en en en
પ્રભુ પ્રતિમાનાં દર્શનનો કેવો પ્રચંડ – પ્રત્યક્ષ પ્રભાવ - Jainopediya
‘દુષમકાળ જિનબિંબ – જિનાગમ ભવિયણ કું આધારા’ શ્રી શુભવીરની આ વાણીમાં સો ટચના સુવર્ણ જેવું એક સત્ય કેવું ઝગારા મારતું ઝીલાયું છે, એની પૂરી પ્રતીતિ કરાવી જતી આ ઘટના છે. પરમાત્મા જેમાં પ્રતિબિંબ રૂપે પ્રતિષ્ઠિત હોય, એવી પ્રતિમાનો પ્રભાવ આ કલિયુગમાં પણ કેવો ઝળહળતો જોવા મળે છે. એનું દર્શન આ પ્રસંગ કરાવી જાય છે.
લીમડી પાસે રાઈસાંકળી નામનું એક ગામ, સ્થાનકવાસી સંપ્રદાયમાં ઉછરેલા માતા શારદાબેન અને પિતા હર્ષદભાઈ આ વતનભૂમિ છોડીને જયારે ધંધાર્થે અમદાવાદ રહેવા આવ્યાં, ત્યારે એમને એવી કલ્પના પણ ન હતી કે, પોતાની દીકરી ધનલક્ષ્મી ભવિષ્યમાં સાધ્વી જીવનનો સ્વીકાર કરીને ‘ધનલક્ષ્મી’ સાબિત થશે. મૂર્તિ અને મૂર્તિપૂજક શ્રમણ – શ્રમણીઓના પરિચયથી વંચિત ધનલક્ષ્મીને વીસેક વર્ષની યુવાવયે એક દહાડો અણધારી રીતે જ એક સાધ્વીજીનો ભેટો થઈ ગયો, આ ભેટો જિનમૂર્તિના દર્શનમાં નિમિત્ત બની જવા પામ્યો, તથા પ્રતિમાનો પ્રભાવ એને સંયમધર્મની પ્રાપ્તિ કરાવી ગયો. આ બધું જ અણધાર્યું કઈ રીતે બની ગયું, એ જાણવા જેવું છે.
ધનલક્ષ્મી નાનપણથી પૂર્વભવના સંસ્કાર લઈને આવી હતી, એથી એને સતીજીઓનો સત્સંગ ખૂબ ગમતો. એ મોટી થતી ગઈ, એમ ધર્મનો રંગ લાગવા માંડ્યો. પાંચેક વર્ષ સુધી અવારનવાર સતીજી – સાધ્વીજી પાસે રહીને એ ધાર્મિક જ્ઞાન મેળવતી રહી પૂર્વભવના પુણ્યે માતા – પિતા એવા સંસ્કારી મળ્યા હતાં કે, ધનલક્ષ્મી સંયમી બનવાનાં સ્વપ્ન નિહાળવા માંડી, છતાં એમણે ધાર્મિક જ્ઞાનની પ્રાપ્તિ કરતી ધનલક્ષ્મીને જરાય અટકાયત ન કરતાં, ઉપરથી પ્રોત્સાહિત કરી. આની ફળશ્રુતિ રૂપે ઘરમાં સંયમની વાતો ધીમે ધીમે વેગ પકડવા માંડી. થોડા દિવસો બાદ તો સંયમ કાજે મુર્હુત – ગ્રહણ કરવા જવા સુધીની વાતો વાતાવરણમાં ગુંજી રહી.
મહાસતીઓના સતત સહવાસના કારણે ધનલક્ષ્મીના મનમાં એવી માન્યતા દ્રઢમૂલ બનવા પામી કે, સંપ્રદાયની માન્યતા વિરુદ્ધ જિનમંદિરમાં જવાય જ નહીં તથા મંદિર મૂર્તિમાં શ્રદ્ધા ધરાવતા સાધુ – સાધ્વીઓના સંગ પણ ન કરાય. સંપ્રદાયના આવા સજ્જડ સંસ્કાર હોવા છતાં ધનલક્ષ્મીના દિલ – દિમાગમાં ‘રક્ષાપોટલી’ અંગેની આસ્થાના મૂળિયાં ખૂબ જ ઊંડા ઉતરી ગયેલા હોવાથી જ્યાંથી પણ ‘રક્ષાપોટલી’ ની પ્રાપ્તિ થાય, એવું લાગતું, ત્યાં એ અચૂક પહોંચી જતી અને ‘રક્ષાપોટલી’ દ્વારા સુરક્ષિત થવાની તક ન ચૂકતી.
અમદાવાદ એટલે જિનમંદિરની નગરી અને સાધુ સાધ્વીજીઓનું સતત સંચરણ ધરાવતી પુણ્યભૂમિ ! પોતે જ્યાં રહેતી હતી, એ પોળની નજીકમાં જ એક ઉપાશ્રય હતો, એની નજીકમાં ભવ્ય જિનમંદિર હતું, એમાં પ્રતિષ્ઠિત અત્યાલ્હાદક જિનબિંબો પર તો ભક્તજનો ઓવારી ઉઠતા. ધનલક્ષ્મી એક દહાડો ‘રક્ષાપોટલી’ ની આશાથી ઉપાશ્રયમાં ઉપસ્થિત સાધ્વીજી પાસે પહોંચી ગઈ, એણે સાવ સહજભાવે  ‘રક્ષાપોટલી’ ની માંગણી મૂકી. સાધ્વીજીના સંસર્ગમાં પ્રથમ વાર જ આવનાર ધનલક્ષ્મીને સાધ્વીજીએ ટકોર કરી કે, પહેલાં વંદન કરવું જોઈએ, પછી જ આવી માંગણી કરાય. ધનલક્ષ્મીએ બાળભાવે જવાબ આપ્યો કે, અમે સ્થાનકવાસી છીએ. મહાસતીજી સિવાય બીજાને અમારાથી વંદન કઈ રીતે થાય ?
પરિસ્થિતિ પરખી લઈને સાધ્વીજીએ કહ્યું: સારું તો એમ કર, તું દેરાસરમાં જઈને દર્શન કરી આવ, ત્યાં સુધી હું રક્ષાપોટલી કાઢી રાખીશ. બસ, સામે જ દેરાસર છે. તું દર્શન કરીશ તો જ તને રક્ષાપોટલી મળશે. સ્થાનકવાસી સંસ્કારો અવરોધક બનતા હતાં, છતાં ‘રક્ષાપોટલી’ મેળવવાની લાલચે ધનલક્ષ્મી મંદિરમાં પહોંચી ગઈ. પળ બે પળમાં તો ચમત્કાર સર્જાયો. પ્રભુની એ પ્રતિમાનાં દર્શન થતાં જ ધનલક્ષ્મી કોઈ અવનવી ન વિચારસૃષ્ટિમાં ખોવાઈ ગઈ. આજે પહેલી વાર જ ‘સ્થાનક’ના સંસ્કારોમાંથી બહાર નીકળીને મંદિરનો માહોલ માણી રહી હતી. પ્રભુપ્રતિમા જોતાં જ એને એમ લાગવા માંડ્યું કે, સાક્ષાત્ ભગવાનનો ભેટો થયો છે. આજ સુધી હું આવા દિવ્યદર્શનથીવંચિત રહી, એ મારું કેવું કમભાગ્ય ?
કમભાગ્ય બદલ લમણે ટકોરા મારવા કરતાં હવે આ સૌભાગ્ય સતત સત્કારતા રહેવું જોઈએ, વિધિ – વિધાનની ઝાઝી ગતાગમ ન હોવા છતાં જે રીતે સંત – સતીજી સમક્ષ ધનલક્ષ્મી ઝૂકી પડતી હતી, એના કરતાંય સવાયા ભક્તિભાવ સાથે રક્ષાપોટલીને ભૂલી જઈને એણે સાધ્વીજી સમક્ષ નવો જ સવાલ રજુ કર્યો : પ્રભુપ્રતિમાના દર્શને હું તો ન્યાલ જ થઈ ગઈ. મંદિરની અંદર આજે જિંદગીમાં મેં પ્રથમ વાર જ પગ મુક્યો. પણ મને જે આનંદ થયો, એ હું વર્ણવી શકું એમ નથી ! તમે આવા પ્રભુજીના દર્શન કરવા જાવ છો ખરાં ?
સાધ્વીજીનો જવાબ હતો : સવારનો શુભારંભ જ અમે પ્રભુદર્શનથી કરીએ છીએ. દેવદર્શન વિના અમારાથી મોઢામાં પાણીનું એક ટીપું પણ ન નંખાય, અમારી જીવનચર્યામાં ‘પ્રભુદર્શન’ તો અભિન્ન અંગ રૂપે સંકળાયેલું છે. સાધ્વીજીનો આ જવાબ સાંભળીને ધનલક્ષ્મીનો આનંદ ઓર વધી ગયો, એને બીજો વિચાર આવ્યો કે, મારી દીક્ષાની વાતો સ્થાનકવાસી સંપ્રદાયમાં ચાલી રહી છે. જો હું આ સાધ્વીજીની પાસે જ સંયમ સ્વીકારું, તો જ મને આવા પ્રભુદર્શન રોજ રોજ થતાં રહે. સ્થાનક સંપ્રદાયમાં મારી દીક્ષા થાય, તો પછી આવાં દિવ્યદર્શનથી હું સાવ જ વંચિત રહી જાઉં.
વિચારમગ્ન બનેલી ધનલક્ષ્મીના હાથમાં રક્ષાપોટલી આપતાં સાધ્વીજીએ કહ્યું : તારે રક્ષાપોટલી જોઈતી હતી ને ? લે, આ રક્ષાપોટલી ! ધનલક્ષ્મીને તો પ્રભુદર્શનનું જ ઘેલું લાગ્યું હતું. રક્ષાપોટલીનો સ્વીકાર કરતાં એણે પૂછ્યું : આપ મને દીક્ષા આપશો ? જિનપ્રતિમાનાં દર્શન રોજ કરવા મળે, એ માટે હું તમારી પાસે સંયમ સ્વીકારવા ઈચ્છું છું. તમે જો હા પાડતા હો, તો હું કાલે જ સંયમગ્રહણ કરવા આપની પાસે આવી જાઉં. ધનલક્ષ્મીએ તો મનોમન નિશ્ચય કરીને ગાંઠવાળી દીધી હતી કે, મૂર્તિપૂજક સંપ્રદાયમાં જ સંયમી બનવું. તો જ પ્રભુપ્રતિમાનું પ્રતિદિન દર્શન કરવાનો લાભ મળે. બીજે દિવસે ધનલક્ષ્મી આવી પહોંચતાં સંયમ સ્વીકારવાની ભાવના એ પૂરી કરીને જ રહી. પ્રભુપ્રતિમાનાં દર્શનનો કેવો પ્રત્યક્ષ અને પ્રચંડ પ્રભાવ ! પ્રાપ્ત માહિતી મુજબ ધનલક્ષ્મી આજે પૂ. સાધ્વીજી શ્રી કલ્પિતમાલાશ્રીજીના નામે પૂ. સાધ્વીજી રત્નમાલાશ્રીજીનાં શિષ્યા તરીકે શાસનસમ્રાટ સાધ્વી સમુદાયમાં સુંદર સાધના કરી રહ્યા છે.
Click to share on Twitter (Opens in new window)
Click to share on Facebook (Opens in new window)
Click to share on Google+ (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email this to a friend (Opens in new window)
Click to print (Opens in new window)
નેમિનાથ સ્વામીજીની જીવિત પ્રતિમા
June 27, 2018July 2, 2018 jainopediya
July 5, 2018August 6, 2018 jainopediya
May 10, 2018 jainopediya
Leave a Reply Cancel reply
Your email address will not be published. Required fields are marked *
Notify me of follow-up comments by email.
Notify me of new posts by email.
તીર્થંકર પ્રભુ ના નામ પાછળનું રહસ્ય
Jain Food Recipe (5)
Jain Food Recipe (5)
Jain Article Jain Food Recipe Jain Question-Answer Jain Ringtone Jain Stories અંતરની ગણતરી અધો લોક અયોધ્યા અયોધ્યા અને અષ્ટાપદ અષ્ટાપદ-તીર્થ આગમોનું વર્ગીકરણ કમલસેન કર્મના કાઠીયા કુલકર છઠ્ઠા આરાનું ભયંકર વર્ણન છઠ્ઠા આરામાં થતી ૧૧ પ્રકારના મેઘની વૃષ્ટિ જંબૂદ્વીપ જંબૂદ્વીપ ની સરહદ જંબૂદ્વીપમાં સમુદ્ર જૈન રામાયણ નવકારવાળી ગણવાનું ફળ નારક નેમિનાથ સ્વામીજીની જીવિત પ્રતિમા પચ્ચક્ખાણનું ફળ પૌષધનું ફળ પ્રતિક્રમણનું ફળ પ્રતિમા દર્શન પ્રાયશ્ચિત ભાવ શ્રાવક ના ૬ લક્ષણ મોક્ષમાર્ગનો પ્રારંભ યતિધર્મ વર્ષિદાન વિપુલ અને વિજન વિમલશા શ્રાવક ના ૧૨ વ્રત શ્રાવક ના ૨૧ ગુણ શ્રાવક ના ૬ કર્તવ્ય સવા – સોમાની ટૂંક સાગરોપમ તથા પલ્યોપમ સામાયિકનું ફળ સિદ્ધશિલા ૧૦ પ્રકારનાં કલ્પવૃક્ષો ૨૨ પરિસહ ૩૪ અતિશય ૬૩ શલાકા પુરુષ
તીર્થંકર પ્રભુ ના નામ પાછળનું રહસ્ય
Jainopediya | Theme: News Portal by Mystery Themes.
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.